**Elegits els sis jesuïtes espanyols que participaran a la propera Congregació General**

**Aquest matí, durant la Congregació Provincial dels jesuïtes d’Espanya que s’està celebrant a Loiola (Guipúscoa) s’ha elegit als 6 jesuïtes que,** **juntament amb el P. Provincial Francisco J. Ruiz Pérez, participaran a la propera Congregació General (CG) de l’orde. La que serà la CG 36 començarà a Roma el 2 d’octubre de 2016 i en ella s’espera escollir al substitut del P. Adolfo Nicolás SJ, actual superior general de la Companyia de Jesús.**

Juntament amb l’actual P. Provincial dels jesuïtes d’Espanya, **P. Francisco J. Ruiz Pérez**, han estat escollits per a participar-hi, els següents jesuïtes:

-**Pablo José Alonso Vicente,** mestre de novicis dels jesuïtes d’Espanya i delegat de Formació (Madrid, 1968).
-**Francisco Javier Álvarez de los Mozos,** destinat a Roma, al Secretariat de Justícia Social i Ecologia (Bilbao, 1967).
-**Cipriano Díaz Marcos,** delegat provincial de la Tercer Edat i la seva preparació (Salamanca, 1953).
-**Juan José Etxeberría Sagastume,** destinat a la Universitat de Deusto, després de diversos anys com a superior Provincial (Bilbao, 1966).
-**José Ignacio García Jiménez,** que lidera el Centre Social dels Jesuïtes d’Europa a Brusel·les (Madrid, 1964).
-**Llorenç Puig Puig,** delegat de la Plataforma Territorial de Catalunya (Barcelona, 1966).

A més, s’ha escollit al germà jesuïta Wenceslao Soto Artuñedo (Linares, 1955) per a participar com a candidat en l’elecció del germà jesuïta que assistirà a la Congregació General per part de la Conferència d’Europa.

La CG es l’òrgan suprem de govern de la Companyia de Jesús que només es convoca per a tractar assumptes d’especial importància o per a escollir a un nou Superior General. En ella participen jesuïtes de tot el món escollits pels membres de l’ordre.

**Congregació Provincial**

Des de dilluns passat està reunida al Santuari de Loiola la que és la primera Congregació de la Província dels jesuïtes d’Espanya, des de que es va crear el passat 21 de juny després de la integració de les seves cinc províncies en una. Seixanta nou jesuïtes de diversos punts d’Espanya participen en una trobada que té tres objectius principals: el primer, nomenar els jesuïtes que aniran a la Congregació General 36, on s’espera escollir al substitut del P. Adolfo Nicolás SJ; el segon, proposar alguns grans temes que han d’orientar a la Companyia de Jesús al món; i el tercer, assenyalar suggeriments per a l’actuació de la Companyia de Jesús a Espanya.

La Congregació Provincial és un temps de pregària, escolta, silenci i també de discerniment en comú, per grups i en assemblea. En ella es tracten temes que prèviament han estat reflexionats i debatuts en altres estructures de la Companyia, com les comunitats i les Plataformes Apostòliques Locals (PAL).

El Pare General ha demanat als jesuïtes que reflexionin especialment sobre quines són les tres crides més importants que el Senyor dirigeix avui a tota la Companyia de Jesús. I ha situat aquesta pregunta en la línia de la petició del Papa Francesc de demanar a l’Església un esforç de renovació. Durant la Congregació Provincial es debaten aquestes crides. Hi ha una consciència forta de missió eclesial, de reforma, capaç de fer als jesuïtes presències reals i col·laboratives al món. Hi ha també una profunda recerca sobre com viure l’experiència del Déu de Jesús, el Crist, en aquest món nostre tan plural. I també hi ha un fort subratllat sobre les fronteres i les perifèries, les fractures i els ponts en el nostre món (culturals, socials, econòmiques, excloents, injustícies…)

La Congregació Provincial també està fent una anàlisi de la tasca dels jesuïtes a Espanya. Està repassant els reptes i oportunitats que suposa el procés de creació i posada en marxa de la nova província i s’estan fent suggeriments per què es puguin impulsar.

**Ampliació d’informació**

* Enllaç a imatges de la Congregació Provincial [aquí](https://www.flickr.com/photos/jesuitasesp/sets/72157651352508477/)
* Imatge: [Llorenç Puig](http://www.jesuites.net/sites/default/files/llorenc_puig_2_0.jpg), jesuïta català que participarà a la Congregació General 36

Contacte premsa: **Montse Girbau**

**686 541 295 / mgirbau@jesuites.net**